*A rendelet megalkotásához*

***minősített*** *többség szükséges a Mötv. 50. -a alapján,*

*a határozati javaslat elfogadásához,*

***egyszerű*** *többség szükséges,*

*az előterjesztés nyilvános ülésen tárgyalandó!*

*145. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

*a képviselő testület és szervei szervezeti és működési szabályzatáról szóló 2/2011. (II. 1.) önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2019. 06. 25.  KOIS Bizottság: 2019. 06. 24.  Szociális Bizottság: 2019. 06. 25. |

**Tisztelt Képviselő- testület!**

A megyei kormányhivataloknak a helyi önkormányzatok törvényességi felügyeletével kapcsolatos ellenőrzési munkatervéről szóló 2019. évi II. pontja alapján a Tolna Megyei Kormányhivatal által vizsgálandók voltak a helyi önkormányzatok szervezeti és működési rendjét szabályozó önkormányzati rendeletek, kiemelt figyelmet fordítva a választással kapcsolatos, alakuló ülést érintő rendelkezésekre.

Fenti vizsgálat eredményeként a Tolna Megyei Kormányhivatal az előterjesztés mellékletét képező TOB/22/562-1/2019. számú törvényességi felhívással élt, mely Bátaszék Város Önkormányzat Képviselő- testületének a képviselő- testület és szervei szervezeti és működési szabályzatáról szóló 2/2011. (II. 1.) önkormányzati rendeletének (a továbbiakban: SZMSZ) módosítását írja elő.

A törvényességi felhívásra tekintettel indokolt az SZMSZ 9. § (1) bekezdésének módosítása, mely jelenleg az alakuló ülés összehívásának időpontját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) rendelkezéseitől eltérően szabályozza.

Az Mötv. 43. § (1) bekezdése szerint: „*A képviselő-testület az alakuló ülését a választás eredményének jogerőssé válását követő tizenöt napon belül tartja meg.”*

Mindezek alapján javasolom az alábbi határozati javaslat támogatásával a törvényességi felhívás elfogadását, majd az annak megfelelően előkészített rendelet megalkotásával az SZMSZ módosítását.

**H a t á r o z a t i j a v a s l a t :**

**a TOB/22/562-1/2019. számú törvényességi felhívás elfogadására**

Bátaszék Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 134. §-ának (1) bekezdésében foglaltakra figyelemmel a Tolna Megyei Kormányhivatal TOB/22/562-1/2019. számú törvényességi felhívásával – melyet a képviselő- testület és szervei szervezeti és működési szabályzatáról szóló 2/2011. (II. 1.) önkormányzati rendelettel kapcsolatban tett – egyetért, azt elfogadja.

*Határidő:* 2019. augusztus 31.

*Felelős*: Kondriczné dr. Varga Erzsébet

(a határozat megküldéséért)

*Határozatról értesül*: TM-i Kormányhivatal, Szekszárd

irattár

***HATÁSVIZSGÁLAT***

**a képviselő- testület és szervei szervezeti és működési szabályzatáról szóló 2/2011.(II.01.) önkormányzati rendelet módosításáról szóló rendelet-tervezethez**

A rendelet megalkotásának szükségességét a Tolna Megyei Kormányhivatal TOB/22/562-1/2019. számú törvényességi felhívása indokolja.

**Részletes indokolás:**

1. §-hoz: A szövegcserés módosítás az alakuló ülés összehívásának időpontját a Mötv. rendelkezéseihez igazítja.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a kormányhivatal törvényességi felhívása

**A jogalkotás elmaradásának következményei:** a kormányhivatal egyéb törvényességi felügyeleti eszközzel élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság véleményezi

*BÁTASZÉK Város Önkormányzat Képviselő-testületének*

/2019.(. .) önkormányzati r e n d e l e t –t e r v e z e t e

**a képviselő- testület és szervei szervezeti és működési szabályzatából szóló 2/2011.(II.01.) önkormányzati rendelet módosításáról[[1]](#footnote-1)**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában meghatározott feladatkörében eljárva - a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, Közművelődési, Oktatási, Ifjúsági és Sport Bizottság és a Szociális Bizottság véleményének kikérésével - a következőket rendeli el

**1. §** A képviselő- testület és szervei szervezeti és működési szabályzatáról szóló 2/2011.(II. 01.) önkormányzati rendelet 9. § (1) bekezdésében a „választást” szövegrész helyébe a „választás eredményének jogerőssé válását” szöveg lép.

**2. §** E rendelet *2019. július 1-jén* lép hatályba.

***B á t a s z é k* ,** 2019. június 26.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2019. június..-án kihirdetve!

Kondriczné dr. Varga Erzsébet

jegyző

1. a rendeletet Bátaszék Város Önkormányzatának Képviselő-testülete a 2019. június 26-ai ülésén alkotta meg. [↑](#footnote-ref-1)